stanford-oval/wikipedia huggingface dataset:
การล้อมเมืองโคลชิสเตอร์
ดูเพิ่ม

พระเจ้าชาลส์ที่ 1 แห่งอังกฤษ
โอลิเวอร์ ครอมเวลล์
สงครามกลางเมืองอังกฤษ
ฝ่ายรัฐสภา
ฝ่ายกษัตริย์นิยม
การล้อมเวโก

การล้อมเวโก (อังกฤษ: Waco siege) เป็นการปิดล้อมกลุ่มอาคารเมาท์คาร์เมลเซ็นเตอร์ของกลุ่มลัทธิแบรนช์ดาวิเดียนส์ โดยเจ้าหน้าที่ของรัฐบาลสหรัฐอเมริกา นำโดยสำนักงานควบคุมแอลกอฮอล์ ยาสูบและอาวุธปืน (ATF) และสำนักงานสอบสวนกลาง (FBI) ทำให้มีผู้เสียชีวิตเป็นจำนวนมาก
ลัทธิแบรนช์ดาวิเดียนส์เป็นลัทธิที่เชื่อในการเสด็จมาอีกครั้งของพระเยซู เป็นกลุ่มที่แยกมาจากลัทธิดาวิเดียนเซเวนต์เดย์แอดเวนทิสต์ (Davidian Seventh-day Adventist) มีผู้นำคือเดวิด โคเรช ซึ่งประกาศว่าตนเองคือผู้เผยพระวจนะคนสุดท้าย พฤติการณ์หลายอย่างของกลุ่ม เช่น การรับสตรีวัยรุ่นเข้ามาเป็นภรรยาของโคเรช การซ่องสุมอาวุธและความสงสัยว่าภายในลัทธิมีการกระทำทารุณต่อเด็กและสตรี ทำให้ในวันที่ 28 กุมภาพันธ์ ค.ศ. 1993 เจ้าหน้าที่ ATF ได้เข้าตรวจสอบภายในกลุ่มอาคารและเกิดการยิงต่อสู้กับสมาชิกของลัทธิ ทำให้เจ้าหน้าที่ ATF 4 นายและสมาชิกของลัทธิเสียชีวิต 6 คน หลังการปะทะ เจ้าหน้าที่จากสำนักงานสอบสวนกลาง (FBI) ได้เข้าควบคุมสถานการณ์ มีการตัดระบบสาธารณูปโภครอบ ๆ กลุ่มอาคาร พร้อมทั้งเปิดการเจรจากับโคเรชแต่ไม่เป็นผล หลังปิดล้อมอยู่นาน 51 วัน ในวันที่ 19 เมษายน ค.ศ. 1993 เจ้าหน้าที่ FBI พร้อมด้วยยานยนต์หุ้มเกราะนำกำลังเข้าจู่โจม โดยใช้แก๊สน้ำตาเพื่อกดดันให้สมาชิกของลัทธิออกจากอาคาร ช่วงเที่ยงของวัน กลุ่มอาคารได้เกิดเหตุเพลิงไหม้และพังลงมา ทำให้สมาชิกของลัทธิส่วนใหญ่ที่เป็นเด็กและผู้หญิงขาดอากาศหายใจและถูกไฟคลอกเสียชีวิต เดวิด โคเรช ผู้นำลัทธิก็เสียชีวิตในวันนั้นเช่นกันจากการถูกยิงที่ศีรษะ
เหตุการณ์นี้เป็นที่พูดถึงในแง่การทำเกินกว่าเหตุของเจ้าหน้าที่ รวมถึงเหตุการณ์ที่แท้จริงขณะเกิดเหตุและที่มาของเพลิงไหม้ และยังเป็นหนึ่งในเหตุจูงใจให้ทิโมธี แมคเวจ์ ก่อเหตุระเบิดในโอคลาโฮมาซิตีในอีก 2 ปีต่อมา
แหล่งข้อมูลอื่น

The Branch Davidians : เหตุฆาตกรรมหมู่ที่เวโก (ตอนที่ 1)
The Branch Davidians : เหตุฆาตกรรมหมู่ที่เวโก (ตอนจบ)
No Confidence: An Unofficial Account of the Waco Incident
การวัดความอิ่มตัวออกซิเจนจากชีพจร

| Pulse oximetry |
| --- | --- |
การวินิจฉัยทางการแพทย์
การวัดความอิ่มตัวออกซิเจนด้วยเครื่องวัดปลายนิ้ว
เป้าหมาย: Monitoring a person's oxygen saturation
การวัดความอิ่มตัวออกซิเจนของฮีโมโกลบินจากชีพจร (อังกฤษ: pulse oximetry) เป็นวิธีการหนึ่งที่สามารถวัดความอิ่มตัวออกซิเจนของฮีโมโกลบิน (oxygen saturation) แบบไม่รุกล้ำร่างกาย การอ่านค่าความอิ่มตัวออกซิเจนจากส่วนปลาย (SpO2) มักให้ความแม่นย่ำอยู่ที่ประมาณ 2% เมื่อเทียบกับการอ่านค่าความอิ่มตัวออกซิเจนของฮีโมโกลบินจากการตรวจเลือดแดง (SaO2) ซึ่งถือเป็นการวัดแบบมาตรฐาน การวัดทั้งสองวิธีนี้มีความสอดคล้องกันมากเพียงพอที่จะใช้การวัด SpO2 ด้วยเครื่องวัดแบบใช้ชีพจร เป็นการตัดสินใจให้หรือไม่ให้การรักษาทางการแพทย์ได้
การวัดความอิ่มตัวออกซิเจนจากชีพจรที่ใช้กันแพร่หลายที่สุดคือการวัดแบบส่องผ่าน (transmissive) โดยตัววัดจะถูกวางบนร่างกายส่วนที่บางพอให้แสงส่องผ่านได้ เช่น ปลายนิ้ว ติ่งหู หรือฝ่ามือฝ่าเท้าของทารก อุปกรณ์วัดจะมีด้านหนึ่งที่ส่งแสงสองความยาวคลื่นออกมาเพื่อให้แสงนี้ทะลุผ่านร่างกายไปยับตัวรับแสงที่อยู่อีกด้าน ซึ่งจะวัดการดูดกลืนช่วงแสงที่เปลี่ยนแปลงไปตามการเต้นของชีพจร สามารถคำนวณแยกส่วนที่เป็นการดูดกลืนช่วงแสงที่มาจากเลือดแดง และแยกเอาส่วนที่เป็นการดูดกลืนของเลือดดำ กระดูก ผิวหนัง เนื้อเยื่อต่างๆ ได้ และส่วนใหญ่จะแยกการดูดกลืนช่วงแสงของสีทาเล็บได้ด้วย
การวัดอีกแบบคือการวัดแบบสะท้อน (reflectance) ซึ่งมีที่ใช้จำกัดกว่า วิธีนี้ไม่จำเป็นต้องวัดที่ร่างกายส่วนที่บางพอให้แสงส่องผ่าน จึงสามารถใช้กับเท้า หน้าผาก หน้าอก ได้ อย่างไรก็ดีวิธีนี้ยังมีข้อจำกัดอยู่ที่หากร่างกายส่วนที่จะวัดมีเลือดดำคั่งหรือมีหลอดเลือดดำขยายอาจเกิดชีพจรในเลือดดำมากพอที่จะรบกวนการวัดค่าได้
การล่าสัตว์ในป่า (อูเชลโล)

| การล่าสัตว์ในป่า |
| --- | --- |

ศิลปิน: เพาโล อูเชลโล
ปี: ค.ศ. 1470
ประเภท: จิตรกรรมสีน้ำมัน
สถานที่: พิพิธภัณฑ์แอชโมเลียน, ออกซฟอร์ด
การล่าสัตว์ในป่า หรือ การล่าสัตว์ยามค่ำ หรือเรียกกันสั้นๆ ว่า การล่าสัตว์ (อังกฤษ: The Hunt in the Forest หรือ The Hunt by Night หรือ The Hunt) เป็นภาพเขียนสีน้ำมันที่เขียนโดยเพาโล อูเชลโลจิตรกรคนสำคัญชาวอิตาลีของยุคฟื้นฟูศิลปวิทยาของอิตาลี ที่ปัจจุบันตั้งแสดงอยู่ที่พิพิธภัณฑ์แอชโมเลียน, ออกซฟอร์ดในสหราชอาณาจักร
ภาพ “การล่าสัตว์ในป่า” ที่เขียนโดยเพาโล อูเชลโลราวปี ค.ศ. 1470 เป็นภาพแรกๆ ที่เริ่มการใช้การเขียนแบบทัศนมิติของ|ยุคฟื้นฟูศิลปวิทยาได้อย่างมีประสิทธิภาพ ที่เนื้อหาเป็นภาพของผู้ล่าสัตว์, ม้า, สุนัข และ กวาง ที่ค่อยกลืนหายเข้าไปในความมืดของป่าที่ไกลออกไป ภาพนี้เป็นภาพสุดท้ายเท่าที่ทราบที่เขียนโดยอูเชลโลก่อนที่จะมาเสียชีวิตในปี ค.ศ. 1475
แหล่งข้อมูลอื่น

Entry in the Web Gallery of Art
Painting and poem เก็บถาวร 2006-09-20 ที่ เวย์แบ็กแมชชีน
Photograph[ลิงก์เสีย]
ดูเพิ่ม

เพาโล อูเชลโล
จิตรกรรมยุคฟื้นฟูศิลปวิทยาอิตาลี
| ด ค กจิตรกรรมในศิลปะตะวันตก |
| --- | --- |
ทั่วไป:  ปรัชญาศิลปะ  จิตรกรรมแบ่งตามสมัย  จิตรกรรมแบ่งตามประเภท  จิตรกรรมแบ่งตามหัวเรื่อง  จิตรกรรมแบ่งตามคริสต์ทศวรรษ  งานสะสมของพิพิธภัณฑ์ต่าง ๆ 
ประเภท:  จิตรกรรมฝาผนัง  จิตรกรรมแผง  บานพับภาพ  จิตรกรรมสีน้ำมัน  จิตรกรรมภูมิทัศน์  ฉากแท่นบูชา  หนังสือวิจิตร  ภาพนิ่ง 
หัวเรื่อง:  คริสต์ศาสนา  พระคัมภีร์  นักบุญ  ประวัติศาสตร์  ตำนานเทพ  อุปมานิทัศน์  ชีวิตประจำวัน  ภาพเหมือน  ภาพเหมือนตนเอง  ภูมิทัศน์  ภาพเหมือนตนเอง  จิตรกรรมจากวรรณกรรม  ความตาย 
สมัย:  คริสเตียนเริ่มแรก  กอทิก  สมัยฟื้นฟูศิลปวิทยา  เนเธอร์แลนด์เริ่มแรก  ยุคทองของเนเธอร์แลนด์  บารอก  จริตนิยม  สถาบัน  ลัทธิคลาสสิกใหม่  แบบก่อนราฟาเอล  ลัทธิประทับใจ  ลัทธิประทับใจยุคหลัง  สมัยใหม่ 
คริสต์ทศวรรษ:  1390  1400  1410  1420  1430  1440  1450  1460  1470  1480  1490  1500  1510  1520  1530  1540  1550  1560  1570  1580  1590  1600  1610  1620  1630  1640  1650  1660  1670  1680  1690  1700  1710  1720  1730  1740  1750  1760  1770  1780  1790  1800  1810  1820  1830  1840  1850  1860  1870  1880  1890  1900  1910  1920  1930  1940  1950  1960  1970  1980  1990  2000  2010  2020 
 จิตรกรที่มีบทความเกี่ยวกับภาพเขียน  จิตรกรที่มีรายชื่อศิลปะ  จิตรกรแบ่งตามสมัย  จิตรกรแบ่งตามคริสต์ศตวรรษ  จิตรกรแบ่งตามประเภท  จิตรกรแบ่งตามสัญชาติ งานประติมากรรม  งานศิลปกรรม
การล้างจมูก

| Nasal irrigation |
| --- | --- |
การแทรกแซง
Woman flushing her nose with a neti pot
ICD-9-CM: 22.0
MeSH: D055556
การล้างจมูก (อังกฤษ: nasal irrigation, nasal lavage, nasal toilet, nasal washing, nasal douche) เป็นการดูแลร่างกายอย่างหนึ่ง โดยเป็นการใช้สารน้ำชะล้างเอามูกหรือสิ่งแปลกปลอมออกจากโพรงจมูกและโพรงอากาศข้างจมูก (ไซนัส) เพื่อช่วยให้หายใจสะดวกขึ้น
การแพทย์

การล้างจมูกสามารถใช้เป็นการรักษาเพื่อบรรเทาอากาศของโรคระบบหายใจ เช่น โพรงอากาศอักเสบ ทั้งแบบเฉียบพลันและแบบเรื้อรัง และการติดเชื้อระบบหายใจส่วนบนอื่นๆ ได้ แม้ผลการรักษาในโพรงอากาศอักเสบแบบเรื้อรังจะยังไม่ชัดเจนมากนักก็ตาม
นอกจากนี้ยังมีประโยชน์ในการบรรเทาอาการของโรคจมูกอักเสบจากภูมิแพ้ได้อีกด้วย
To prepare an isotonic saline solution for nasal rinsing, approx. 0.25 liter lukewarm drinking water and 2.5 ml of table salt (about half a level teaspoon) is required.
การรัดหนังยาง

| การรัดหนังยาง  (rubber band ligation) |
| --- | --- |
การแทรกแซง
ICD-9-CM: 49.45
การรัดหนังยาง (อังกฤษ: rubber band ligation ตัวย่อ RBL) เป็นการรักษาโรคริดสีดวงทวารแบบภายในทุกระดับขั้นในแผนกผู้ป่วยนอก
มีอุปกรณ์หลายอย่างที่แพทย์สามารถใช้เพื่อปฏิบัติการ รวมทั้งอุปกรณ์โลหะแบบดั้งเดิม, endoscopic banding, และ CRH O'Regan System
โดยทั้งหมดจะรัดหนังยางที่ฐานของหัวริดสีดวงเพื่อตัดเลือดซึ่งส่งไปที่หัว
ริดสีดวงก็จะหดตัวลง เนื้อเยื่อก็จะตายภายในไม่กี่วันแล้วหลุดออกเมื่อขับถ่ายตามปกติ โดยที่คนไข้อาจจะไม่สังเกตเห็นเลย
การรัดหนังยางเป็นการรักษาริดสีดวงที่นิยม เพราะมีโอกาสเจ็บน้อยกว่าการผ่าตัด และใช้เวลาฟื้นตัวน้อยกว่า
เป็นวิธีที่ได้ผลดีและดำเนินการได้โดยหลายวิธี
ถ้าทำด้วย CRH O’Regan System มันจะสัมพันธ์กับอัตราการเกิดอีกที่ 5% ภายใน 2 ปี
การรักษานี้อาจทำโดยแพทย์โรคทางเดินอาหาร แพทย์ลำไส้ใหญ่และทวารหนัก หรือศัลยแพทย์ทั่วไป
ประวัติ

เมื่อ 460 ปีก่อน ค.ศ ฮิปพอคราทีสเป็นบุคคลแรกที่ได้บันทึกการรัดหัวริดสีดวงด้วยด้าย
ในประวัติแพทย์แผนปัจจุบัน การรัดหัวด้วยหนังยางเริ่มเป็นครั้งแรกในปี ค.ศ. 1958
วิธีการ

การรัดหนังยางมีขั้นตอนดังต่อไปนี้
การวินิจฉัยก่อนรักษาและการรักษาด้วยยา
แพทย์จะวินิจฉัยริดสีดวงทวารด้วยกล้องซึ่งอาจทำโดย colonoscopy, anoscopy, หรือกล้องส่องตรวจไส้ตรง (proctoscopy)
การเตรียมตัว
คนไข้ไม่ต้องเตรียมตัวแต่อย่างใด
ตำแหน่งคนไข้
แพทย์ปกติจะให้คนไข้คุกเข่าลงที่เตียง หรือให้นอนหันหน้าไปทางซ้ายบนเตียงโดยให้งอเข่าไปทางหน้าอก (เหมือนเด็กในครรภ์)
การรัดหนังยาง
ถ้าใช้วิธี RBL แบบดั้งเดิม แพทย์จะสอดกล้องส่องตรวจไส้ตรง (proctoscope) เข้าไปที่ทวารหนัก แล้วใช้คีม (forceps) จับหัวริดสีดวงใส่เข้าไปในปากช่องกลมของเครื่องรัดหนังยาง (ligator) ต่อจากนั้นก็จะกดเครื่องให้ติดถึงฐานของริดสีดวงแล้วปล่อยยางรัดหัวริดสีดวง มีอุปกรณ์ที่ทำความสะอาดใช้ใหม่ได้เป็นทศวรรษ ๆ แล้ว ที่สามารถดูดหัวริดสีดวงแทนการใช้คีมแล้วใช้หนังยางรัด
อุปกรณ์แบบ CRH O'Regan ligation system ก็ไม่จำเป็นต้องใช้คีมเหมือนกัน แต่มีค่าใช้จ่ายสูงกว่าอุปกรณ์ที่สามารถดูดหัวริดสีดวงดังที่กล่าวแล้ว ซึ่งปกติศัลยแพทย์ทั่วไปหรือศัลยแพทย์ทวารหนักจะไม่ค่อยใช้ แต่แพทย์โรคทางเดินอาหารอาจใช้เพื่อเพิ่มรายได้ อุปกรณ์จะใช้แรงดูดค่อย ๆ ช่วยให้แพทย์สามารถปล่อยหนังยางเล็กเพื่อรัดฐานของริดสีดวง ปกติการรัดหนังยางจะทำ 3 ครั้งโดยใช้เวลา 2 อาทิตย์เพื่อรักษาอย่างสมบูรณ์ แพทย์อาจรัดหลายหัวพร้อมกัน ๆ โดยเฉพาะถ้าวางยาสลบ แต่การฟื้นตัวอาจนานกว่าและเจ็บกว่า
ภาวะแทรกซ้อน

ภาวะแทรกซ้อนจากการรัดหนังยางรวมทั้ง
เจ็บ
เลือดออก
ติดเชื้อและภาวะพิษเหตุติดเชื้อที่เชิงกราน
เกิดริดสีดวงแบบมีลิ่มเลือด (thrombosed hemorrhoids)
แผลเปื่อยไม่หาย
สิ่งที่คนไข้ควรรู้หลังผ่าตัด

ในบางกรณี คนไข้อาจจะเลือดออกโดยเฉพาะหลังถ่ายภายในสองอาทิตย์หลังจากรัดหนังยาง (แม้นี่ก็อาจเกิดจากหัวริดสีดวงที่ไม่ได้รักษาด้วย) ซึ่งอาจเป็นหลายวัน ถ้าคิดว่าเลือดออกมาก (เช่น เลือดออกมากกว่าหนึ่งช้อนชา) หรือไม่เลิก คนไข้ควรติดต่อหมอทันที
ถ้ารู้สึกเจ็บ สามารถทานยาพาราเซตามอลได้ แต่ไม่ควรใช้ยาไอบิวพรอเฟน การแช่น้ำอุ่นประมาณ 10 นาที วันละ 2-3 ครั้งอาจช่วยได้
ไม่ควรยกของหนักหรือทำงานที่ออกแรงวันที่รัดหนังยาง (และในบางกรณี อาจจะไม่ควรถึง 4 วัน)
ยาระบายที่ทำอุจจาระให้อ่อนเช่น Docusate (Surfak) ควรใช้วันละครั้งเป็นเวลา 3 วัน ยาอาจหาได้ที่ร้านขายยาโดยไม่ต้องมีใบสั่งแพทย์
คนไข้ควรหลีกเลี่ยงการเบ่งถ่าย ถ้าถ่ายไม่ออก ควรจะแช่น้ำอุ่นประมาณ 10 นาที
เพื่อไม่ให้ท้องผูก ควรจะเสริมผลิตภัณฑ์ใยอาหารทุกวัน และเพิ่มดื่มน้ำให้ถึงวันละ 8 แก้ว (คือ 2 ลิตร)
เชิงอรรถและอ้างอิง

↑  Cleator, Iain GM; Cleator, Maria M (April 2005). "Banding Hemorrhoids using the O'Regan Disposable Bander". U.S. Gastroenterology Review.{{cite journal}}:  CS1 maint: uses authors parameter (ลิงก์)
↑  "Recovering from Hemorrhoid Banding". CRH Medical Corporation. May 8, 2012. คลังข้อมูลเก่าเก็บจากแหล่งเดิมเมื่อ July 9, 2017. สืบค้นเมื่อ January 26, 2018.
↑  Healthwise Staff (November 20, 2015). "Rubber Band Ligation for Hemorrhoids". WebMD. คลังข้อมูลเก่าเก็บจากแหล่งเดิมเมื่อ December 23, 2017.{{cite web}}:  CS1 maint: uses authors parameter (ลิงก์)
แหล่งข้อมูลอื่น

Yale New Haven Health เก็บถาวร ตุลาคม 26, 2003 ที่ เวย์แบ็กแมชชีน
WebMD Health Guide เก็บถาวร เมษายน 20, 2005 ที่ เวย์แบ็กแมชชีน
CRH O’Regan System
The Long Term Results of Hemorrhoid Banding เก็บถาวร มีนาคม 22, 2016 ที่ เวย์แบ็กแมชชีน
https://www.fascrs.org/patients/disease-condition/hemorrhoids
https://www.fascrs.org/patients/disease-condition/hemorrhoids
กล้องส่องตรวจไส้ตรง
การล้างมือ

| การล้างมือ |
| --- | --- |
การแทรกแซง
การล้างมือด้วยสบู่ที่อ่างล้างจานในห้องครัว
การล้างมือ (อังกฤษ: Hand washing) คือ การทำความสะอาดมือเพื่อกำจัดดิน สิ่งสกปรก และจุลินทรีย์
การล้างมือด้วยสบู่เป็นประจำในบางช่วงที่ "สำคัญ" ระหว่างวันป้องกันการแพร่โรคได้จำนวนมาก ตัวอย่างเช่น อาการท้องร่วงและอหิวาตกโรค ซึ่งแพร่เชื้อผ่านทางอุจจาระ–ปาก ผู้คนยังสามารถติดเชื้อโรคทางเดินหายใจ เช่น ไข้หวัดใหญ่ ถ้าไม่ได้ล้างมือก่อนสัมผัสตา จมูก หรือปาก (ในกรณีนี้คือเยื่อบุเมือก) ห้าช่วงสำคัญระหว่างวันที่ควรล้างมือด้วยสบู่ ได้แก่ ก่อนและหลังถ่ายอุจจาระ หลังทำความสะอาดก้นเด็กหรือเปลี่ยนผ้าอ้อม ก่อนป้อนอาหารเด็ก ก่อนรับประทานอาหาร และก่อนและหลังเตรียมอาหารหรือจัดการกับเนื้อ ปลา หรือสัตว์ปีกดิบ ถ้าใช้น้ำและสบู่ไม่ได้ สามารถใช้ขี้เถ้าในการล้างมือแทนได้
อนามัยมือทางการแพทย์หมายถึงการปฏิบัติทางสุขศาสตร์ที่เกี่ยวข้องกับขั้นตอนทางการแพทย์ การล้างมือก่อนการให้ยาหรือการดูแลทางการแพทย์สามารถป้องกันหรือลดอัตราการแพร่เชื้อโรคได้ จุดประสงค์ทางการแพทย์หลักของการล้างมือ คือ การทำความสะอาดมือจากจุลชีพก่อโรค (แบคทีเรีย ไวรัส หรือจุลินทรีย์อื่น ๆ ที่สามารถก่อโรคได้) และสารเคมีที่สามารถก่ออันตรายหรือโรค การล้างมือเป็นสิ่งสำคัญโดยเฉพาะยิ่งสำหรับผู้คนที่ต้องจัดการกับอาหารหรือทำงานเกี่ยวข้องกับการแพทย์ รวมถึงสาธารณชนทั่วไปด้วย
ดูเพิ่ม

แบคทีเรียดื้อยา
ความปลอดภัยด้านอาหาร
วันล้างมือโลก
การติดเชื้อในโรงพยาบาล
ความปลอดภัยทางชีวภาพในการทำงาน
สาธารณสุข
ความปลอดภัยของผู้ป่วย
แอลกอฮอล์สำหรับถู (Rubbing alcohol)
ดิดิเย ปิเต – ผู้เชี่ยวชาญด้านโรคติดเชื้อ
การลักพาตัวและการฆาตกรรมเคนเนธ บิกลีย์

| เคนเนธ บิกลีย์ |
| --- | --- |
บิกลีย์ (ขวา) กับสมบัติภรรยาของเขาในปี ค.ศ. 1998
เกิด: เคนเนธ จอห์น บิกลีย์ 22 เมษายน ค.ศ. 1942(1942-04-22)
เสียชีวิต: 7 ตุลาคม ค.ศ. 2004(2004-10-07) (62 ปี) แบกแดด ประเทศอิรัก
สาเหตุเสียชีวิต: ถูกตัดศีรษะ
สัญชาติ: อังกฤษ/ไอริช
อาชีพ: วิศวกรโยธา
เคนเนธ จอห์น บิกลีย์ (อังกฤษ: Kenneth John Bigley; 22 เมษายน ค.ศ. 1942 – 7 ตุลาคม ค.ศ. 2004) เป็นวิศวกรโยธาชาวอังกฤษผู้ซึ่งถูกลักพาตัวในเขตอัลมันศูรของกรุงแบกแดด ประเทศอิรัก ในวันที่ 16 กันยายน ค.ศ. 2004 พร้อมกับแจ็ก เฮนส์ลีย์ และยูจีน อาร์มสตรอง เพื่อนร่วมงานของเขา ซึ่งทั้งคู่เป็นพลเมืองสหรัฐ ชายทั้งสามคนทำงานให้กับกัลฟ์ซัพพลายแอนด์คอมเมอร์เชียลเซอร์วิส ซึ่งเป็นบริษัทของคูเวตที่ทำงานเกี่ยวกับโครงการฟื้นฟูในอิรัก พวกเขารู้ว่าบ้านของพวกเขากำลังถูกจับตามองอยู่และตระหนักว่าพวกเขาตกอยู่ในอันตรายอย่างใหญ่หลวง เมื่อยามเฝ้าบ้านชาวอิรักของพวกเขาแจ้งว่าเขากำลังออกจากงานเนื่องจากถูกคุกคามโดยกองกำลังติดอาวุธ เพื่อปกป้องคนงานชาวอเมริกันและชาวอังกฤษ บิกลีย์และชาวอเมริกันอีกสองคนตัดสินใจว่ามันคุ้มค่ากับความเสี่ยงและยังคงอาศัยอยู่ในบ้านต่อไป กระทั่งทั้งหมดถูกลักพาตัวและถูกตัดศีรษะ
ในวันที่ 18 กันยายน เตาฮีดและญิฮาด (พระเจ้าและญิฮาดมีหนึ่งเดียว) ซึ่งเป็นกลุ่มอิสลามหัวรุนแรง ที่นำโดยอะบู มูศอบ อัซซอร์กอวี ชาวจอร์แดน ได้เปิดตัววิดีโอของชายสามคนที่กำลังคุกเข่าต่อหน้าธงเตาฮีดและญิฮาด ผู้ลักพาตัวกล่าวว่าพวกเขาจะฆ่าคนภายใน 48 ชั่วโมงหากข้อเรียกร้องของพวกเขาสำหรับการปล่อยตัวนักโทษหญิงชาวอิรักที่กองกำลังพันธมิตรได้จับไว้ไม่ได้รับการยินยอม อาร์มสตรองถูกฆ่าตายเมื่อวันที่ 20 กันยายนเมื่อสิ้นสุดกำหนดเวลา ส่วนเฮนส์ลีย์ในอีก 24 ชั่วโมงต่อมา และบิกลีย์ในอีกสองสัปดาห์ต่อมา แม้จะมีการพยายามแทรกแซงของสภามุสลิมแห่งอังกฤษและการแทรกแซงโดยอ้อมของรัฐบาลอังกฤษ ทว่าวิดีโอการสังหารได้ถูกโพสต์บนเว็บไซต์และบล็อก
การจับกุมและการต่อรองเพื่อปล่อยตัว

หลังจากอาร์มสตรองและเฮนส์ลีย์ถูกฆ่าตาย รัฐบาลอังกฤษและสื่อต่าง ๆ ได้ตอบสนองด้วยการเปลี่ยนเคราะห์กรรมของบิกลีย์ให้กลายเป็นประเด็นทางการเมืองที่สำคัญของสหราชอาณาจักรในช่วงเวลานี้ ซึ่งนำไปสู่การอ้างว่ารัฐบาลกลายเป็นตัวประกันต่อสถานการณ์ รัฐมนตรีต่างประเทศอังกฤษ แจ็ก สตรอว์ และนายกรัฐมนตรี โทนี แบลร์ ได้ติดต่อครอบครัวบิกลีย์เป็นการส่วนตัวหลายครั้งเพื่อรับรองว่าทุกอย่างเป็นไปได้ เว้นไว้แต่การเจรจาโดยตรงกับผู้ลักพาตัว มีการรายงานด้วยว่าทีมหน่วยปฏิบัติการพิเศษทางอากาศ (SAS) ได้รับการเตรียมพร้อมในอิรักในภารกิจกู้ภัยที่อาจเป็นไปได้[ต้องการอ้างอิง]
รัฐบาลอังกฤษออกแถลงการณ์ว่าไม่มีนักโทษหญิงชาวอิรัก และผู้หญิงเพียงสองคนที่ทราบว่าอยู่ในความดูแลของสหรัฐคือนักวิทยาศาสตร์ชาวอิรักที่มีชื่อเสียงสูงสองคน ได้แก่ รีฮาบ ฏอฮา ผู้รับการศึกษาในอังกฤษ และฮูดา ศอลีห์ มาฮ์ดี อัมมาช ผู้รับการศึกษาในสหรัฐ ผู้หญิงทั้งสองเข้าร่วมโครงการอาวุธชีวภาพของอิรักตามการตรวจสอบอาวุธของสหประชาชาติ ซึ่งก่อนหน้านี้รายงานข่าวระบุว่าผู้หญิงอิรักคนอื่น ๆ ถูกควบคุมตัวในสหรัฐจริง แต่ไม่มีใครรู้ว่ารายงานเหล่านี้ล้าสมัยในช่วงเวลาของการลักพาตัวของบิกลีย์เพียงใด รัฐบาลชั่วคราวของอิรักระบุว่าสามารถปล่อยตัวฏอฮาและอัมมาชได้ทันที โดยเน้นว่าสิ่งนี้กำลังจะเกิดขึ้นอยู่ดี เนื่องจากไม่มีการตั้งข้อหาใด ๆ กับผู้หญิง[ต้องการอ้างอิง]
ดูเพิ่ม

การตัดศีรษะ
แหล่งข้อมูลอื่น

Ken Bigley's wife mourns the loss of her husband – BBC News
Profile:Kenneth Bigley, BBC News, 10 October 2004
"Theatre of terror", by Jason Burke, The Observer, 21 November 2004
"Bigley beheaded after MI6 rescue backfired" เก็บถาวร 2006-01-04 ที่ archive.today, by Hala Jaber and Ali Rifat, The Sunday Times, 10 October 2004
"The other prisoners" by Luke Harding, The Guardian, 20 May 2004
"Ken Bigley's hostage cage 'found'", no byline, The Daily Telegraph, 22 November 2004
"The final battle" by Peter Beaumont, The Observer, 14 November 2004
"Bigley body claims investigated" BBC News, 22 April 2006
"Spectator apology for 'disproportionate grief' for Mr Bigley" BBC News, 16 October 2004
"Ken Bigley killed: Your reaction." BBC. Thursday 14 October 2004.
การพายเรือมังกรของผู้รอดชีวิตจากมะเร็งเต้านม

การพายเรือมังกรของผู้รอดชีวิตจากมะเร็งเต้านมในรัฐแคลิฟอร์เนีย
การพายเรือมังกรของผู้รอดชีวิตจากมะเร็งเต้านม (อังกฤษ: Breast cancer survivors' dragon boating) เป็นความเคลื่อนไหวระหว่างประเทศที่ได้รับแรงบันดาลใจจากการวิจัยโดยดอน แมคเคนซี ซึ่งเป็นผู้เชี่ยวชาญด้านเวชศาสตร์การกีฬาชาวแคนาดา โดยเป็นกิจกรรมที่ผู้รอดชีวิตจากมะเร็งเต้านมร่วมกันพายเรือมังกรเพื่อประโยชน์ของสุขภาพร่างกายและความเป็นอยู่ที่ดีของพวกเธอ ที่ได้รับการสนับสนุนในระดับสากลโดยคณะกรรมการฝีพายมะเร็งเต้านมระหว่างประเทศ (IBCPC) ซึ่งเป็นสมาชิกของสหพันธ์เรือมังกรนานาชาติ
ผลงานวิจัย

ผลงานของโดนัลด์ คริสโฮล์ม ("ดอน") แมคเคนซี ซึ่งเป็นผู้เชี่ยวชาญด้านเวชศาสตร์การกีฬาของแคนาดาที่มหาวิทยาลัยบริติชโคลัมเบีย, ศาสตราจารย์ในสำนักวิทยาศาสตร์การเคลื่อนไหว และผู้อำนวยการศูนย์เวชศาสตร์การกีฬาอัลลัน แมคกาวิน โดยใน ค.ศ. 1998 เอกสารในวารสารสมาคมการแพทย์แห่งประเทศแคนาดา แมคเคนซีได้อธิบายว่าในเดือนกุมภาพันธ์ ค.ศ. 1996 เขาได้เริ่มก่อตั้งทีมเรือมังกรสำหรับผู้หญิงที่มีประวัติมะเร็งเต้านม ซึ่งผู้หญิงเหล่านี้เลือกที่จะใช้ชื่ออะเบรสต์อินอะโบต (Abreast in a Boat) เขาเชื่อว่ากิจกรรมนี้จะเป็นประโยชน์ต่อผู้รอดชีวิตจากมะเร็งเต้านม เนื่องจากเป็นกิจกรรมที่ช่วยให้ร่างกายแข็งแรงในสภาพแวดล้อมที่สนุกสนานรวมทั้งการสนับสนุนทางสังคม
เอกสารของเขา สรุปไว้ว่า:
โครงการอะเบรสต์อินอะโบตสำคัญอย่างไร ? มันเป็นแนวทางในการส่งเสริมสุขภาพและสร้างความตระหนักเกี่ยวกับมะเร็งเต้านมที่ได้รับการขับเคลื่อนโดยผู้หญิงที่เป็นโรค ซึ่งพยายามชักจูงผู้หญิงคนอื่น ๆ และนำเสนอข่าวสารแห่งความหวังตลอดจนการสนับสนุน อันเป็นการช่วยเปลี่ยนทัศนคติต่อ "ชีวิตหลังมะเร็งเต้านม" และกระตุ้นให้ผู้หญิงมีชีวิตที่เต็มไปด้วยชีวิตชีวา ซึ่งนับเป็นการสร้างความแตกต่าง
ใน ค.ศ. 2001 แมคเคนซีได้รับบำเหน็จเหรียญเกียรติคุณผลงานดีเด่นสำหรับงานของเขากับอะเบร็ซท์อินอะโบท คำกล่าวขวัญจบลงด้วยคำพูด: "ความสำเร็จที่โดดเด่นของเขา เสริมด้วยคำแนะนำและความห่วงใยของเขา ได้ให้ความสำคัญกับความเชื่อมั่นและความภาคภูมิใจในผู้รอดชีวิตจากมะเร็งเต้านมทั่วประเทศแคนาดา รวมทั้งเส้นชีวิตเพื่อการมีชีวิตที่ดีขึ้น"
งานวิจัยที่ตีพิมพ์โดยมิทเชลล์และคณะ ได้สรุปว่า: "ข้อมูลการสัมภาษณ์สนับสนุนสมมติฐานที่เกิดขึ้นใหม่ ๆ ว่าการพายเรือมังกรเป็นพาหนะสำหรับการพัฒนาสุขภาพของสตรี รวมทั้งคุณภาพชีวิตหลังการรักษา"
รอบโลก

คณะกรรมการฝีพายมะเร็งเต้านมระหว่างประเทศ (IBCPC) เป็นองค์การระหว่างประเทศที่ตั้งอยู่ในประเทศแคนาดา ซึ่งอธิบายตัวเองว่า: "องค์การร่มระดับนานาชาติที่มีหน้าที่สนับสนุนการจัดตั้งทีมเรือมังกรมะเร็งเต้านม ภายใต้กรอบของการมีส่วนร่วมและการไม่แบ่งแยก เราสนับสนุนการพัฒนาการพายเรือมังกรเพื่อการพักผ่อนหย่อนใจ เพื่อสนับสนุนรูปแบบชีวิตที่มีสุขภาพดีสำหรับผู้ที่ได้รับการวินิจฉัยว่าเป็นมะเร็งเต้านม" คณะกรรมการฝีพายมะเร็งเต้านมระหว่างประเทศเป็นสมาชิกสมทบของสหพันธ์เรือมังกรนานาชาติ (IDBF) ซึ่งคณะกรรมการปกครองระดับโลกสำหรับการพายเรือมังกร และประธานคณะกรรมการฝีพายมะเร็งเต้านมระหว่างประเทศเป็นสมาชิกของสภาสหพันธ์เรือมังกรนานาชาติ[ต้องการอ้างอิง]
ในเดือนสิงหาคม ค.ศ. 2011 คณะกรรมการฝีพายมะเร็งเต้านมระหว่างประเทศมีสมาชิกทั้งหมด 116 กลุ่มใน 9 ประเทศ ได้แก่ ออสเตรเลีย (29 กลุ่ม), แคนาดา (41 กลุ่ม), ไอร์แลนด์ (1 กลุ่ม), อิตาลี (5 กลุ่ม), นิวซีแลนด์ (7 กลุ่ม), สิงคโปร์ (1 กลุ่ม), แอฟริกาใต้ (1 กลุ่ม) สหราชอาณาจักร (7 กลุ่ม) และสหรัฐ (24 กลุ่ม) ครั้นภายในเดือนธันวาคม ค.ศ. 2020 มี 236 ทีมใน 29 ประเทศ รวมถึง 57 ทีมในสหรัฐ, 56 ทีมในแคนาดา และสโมสรเดียวในฟีจีและกาตาร์
รอบโลก > เทศกาลเรือมังกร

คณะกรรมการฝีพายมะเร็งเต้านมระหว่างประเทศสนับสนุนการแข่งเรือมังกรทุก ๆ สี่ปี:
ค.ศ. 2018 - ฟลอเรนซ์ ประเทศอิตาลี
ค.ศ. 2014 - นาธาน เบนเดอร์สัน พาร์ก แซราโซตา รัฐฟลอริดา สหรัฐ
ค.ศ. 2010 - ปีเตอร์โบโร รัฐออนแทรีโอ ประเทศแคนาดา
ค.ศ. 2007 - คาเลาดรา ประเทศออสเตรเลีย
ค.ศ. 2005 - แวนคูเวอร์ รัฐบริติชโคลัมเบีย ประเทศแคนาดา
รอบโลก > ออสเตรเลีย

การแข่งความเร็วเรือมังกรสำหรับผู้รอดชีวิตจากมะเร็งเต้านมได้รับการแนะนำให้รู้จักต่อประเทศออสเตรเลียโดยมิเชล ฮันตัน โอเอเอ็ม ซึ่งมีต้นกำเนิดในเมืองดาร์วินเมื่อ ค.ศ. 1998
สำนักงานใหญ่ของดรากอนส์อะเบรสต์ออสเตรเลียตั้งอยู่ที่บริสเบน รัฐควีนส์แลนด์ และเป็นองค์การการกุศลที่ได้รับการจดทะเบียน ดรากอนส์อะเบรสต์ออสเตรเลีย ลิมิเต็ด (DAA) เติบโตจนกลายเป็นกลุ่มผู้รอดชีวิตจากมะเร็งเต้านมในในประเทศออสเตรเลีย และเป็นสมาชิกของสหพันธ์เรือมังกรประเทศออสเตรเลีย รวมถึงคณะกรรมการฝีพายมะเร็งเต้านมระหว่างประเทศ โดยสมาชิกได้นำชุดของหลักการชี้นำร่วมกัน ตลอดจนยึดมั่นในปรัชญาของการมีส่วนร่วมและการไม่แบ่งแยกมาใช้
รอบโลก > นิวซีแลนด์

ข้อมูลเมื่อเดือนธันวาคม ค.ศ. 2020 ด้วยทีมผู้รอดชีวิตจากมะเร็งเต้านมเก้าทีม (ได้แก่ อะเบรสต์ออฟไลฟ์ จากไครสต์เชิร์ช; เบย์โบซอมบัดดีส์ จากแฮฟล็อกนอร์ธ แคว้นฮอกส์เบย์; บูบ็อบส์ จากเทพูเค; บัสติงวิธไลฟ์ จากออกแลนด์; แคนเซอร์ไว จากเวลลิงตัน; พิงก์ดรากอนส์ จากออกแลนด์; ซิมพลีเดอะเบรสต์ จากมาร์ลบะระ; ทารานากิดรากอนส์ จากนิวพลีมัธ; ไวคาโทเทรเชอร์เชส จากฮามิลตัน) ทั้งนี้ ประเทศนิวซีแลนด์อาจมีอัตราส่วนทีมผู้รอดชีวิตจากมะเร็งเต้านมสูงที่สุดในโลก[ต้องการอ้างอิง] ซึ่งไม่มีหน่วยงานผู้รอดชีวิตจากมะเร็งเต้านมระดับชาติเหมือนในแคนาดาหรือออสเตรเลีย อย่างไรก็ตาม มีแผนกผู้รอดชีวิตจากมะเร็งเต้านมในการแข่งชิงแชมป์แห่งชาติ และสมาคมเรือมังกรนิวซีแลนด์ มีสมาชิกคณะกรรมการที่รับผิดชอบเกี่ยวกับโรคมะเร็งเต้านมและความสนใจพิเศษ
รอบโลก > สาธารณรัฐไอร์แลนด์

ดูนนางัลดรากอนส์ ได้รับการก่อตั้งในเมืองดูนนางัล เมื่อ ค.ศ. 2013 และพายเรือที่อ่าวดูนนางัล ในดูนนางัล
รอบโลก > สิงคโปร์

แพดเดลอส์อินเดอะพิงก์เริ่มต้นในเดือนมกราคม ค.ศ. 2003 ที่ประเทศสิงคโปร์ โดยเป็นทีมเรือมังกรทีมแรกของทวีปเอเชียที่ประกอบด้วยผู้รอดชีวิตและผู้สนับสนุนทางมะเร็งเต้านมเท่านั้น แพดเดลอส์อินเดอะพิงก์เป็นทีมเดียวจากทวีปเอเชียที่เข้าร่วมการแข่งของคณะกรรมการฝีพายมะเร็งเต้านมระหว่างประเทศประจำ ค.ศ. 2014 ที่รัฐรัฐฟลอริดา สหรัฐ แพดเดลอส์อินเดอะพิงก์ยังคงสนับสนุนคณะกรรมการฝีพายมะเร็งเต้านมระหว่างประเทศต่อไป และจะเข้าร่วมการแข่งของคณะกรรมการฝีพายมะเร็งเต้านมระหว่างประเทศประจำ ค.ศ. 2018 ที่ฟลอเรนซ์[ต้องการอ้างอิง]
รอบโลก > สหราชอาณาจักร

การแข่งเรือมังกรสำหรับผู้รอดชีวิตจากมะเร็งเต้านมได้รับการแนะนำให้รู้จักในสหราชอาณาจักรโดยอีฟ เอลเลียต เพียร์สัน ในลิเวอร์พูล
ไอร์แลนด์เหนือได้ก่อตั้งลาเกนดรากอนส์ใน ค.ศ. 2015 โดยเป็นทีมเรือมังกรของผู้รอดชีวิตจากโรคมะเร็งทีมแรกในไอร์แลนด์เหนือ พวกเขาตั้งฐานอยู่ที่เบลฟาสต์โบตคลับ
แหล่งข้อมูลอื่น

International Breast Cancer Paddlers Commission
Dragons Abreast Australia
Hope Floats NYC Dragon Boat Team
ฮยัง

อาจินตยา (อจินไตย) ซัง ฮยัง วิดฮี วาซา พระเป็นเจ้าสูงสุดในคติศาสนาฮินดูแบบบาหลี
ฮยัง (กาวี, ซุนดา, ชวา, บาหลี: Hyang) หรือรูปปริวรรตอักษร หฺยํ เป็นรูปแสดงของพระเป็นเจ้าสูงสุดในปรัมปราโบราณของชวาและบาหลีในประเทศอินโดนีเซีย อาจถือว่ามีลักษณะความเป็นพระเจ้าหรือเป็นความเป็นบรรพชน การนับถือบูชาฮยังสาสารถพบได้ในศาสนาพื้นถิ่นของเกาะชวาและเกาะบาหลี ซึ่งรวมทั้ง ซุนดาวีวีตัน หรือศาสนาซุนดา, เกอจาเวิน หรือศาสนาชวาประเภทไม่เป็นเอกเทวนิยม, กาปีตายัน หรือศาสนาชวาประเภทเป็นเอกเทวนิยม และ กามาตีร์ตา หรือศาสนาบาหลี โลกที่ประทับอยู่ของฮยังเรียกว่า กะฮ์ยังกัน (Kahyangan) ซึ่งเป็นคำภาษาชวาเก่าแปลว่า "วิมานของฮยัง" ในอีกนับหนึ่งอาจแปลว่า "สวรรค์"
เอกสารภาษาซุนดาเก่า ซังฮยัง ซิกซา กันดัง กาเรอซียัน ระบุถึงฮยังว่าอาจตีความเป็น "อำนาจสูงสุด" เช่นเดียวกับที่ในซุนดาวีวีตันถือว่าฮยังอาจเรียกว่า ซังฮยังเกอร์ซา (Sang Hyang Kersa; ซึ่งทรงอำนาจ)
กามาตีร์ตาหรือศาสนาบาหลีบรรยายถึงฮยังว่าเป็นสิ่งทางจิตวิญญาณอันเป็นที่เคารพบูชาซึ่งต้องให้การบูชาที่พิเศษ หรืออาจใช้เป็นชื่อเรียกสิ่งดำรงอยู่ทางจิตวิญญาณที่มีอำนาจเหนือธรรมชาติ โดยแสดงออกในรูปประดุจดวงอาทิตย์ในตวามฝัน ส่วนมากเป็นรูปบุรุษ การมาถึงของฮยังในชีวิตใครก็ตามมีความหมายถึงการได้รับกุศลใหญ่แบะความสุขแก่บุคคลนั้น โดยทั่วไปแล้ว คำว่าฮยังสามารถหมายถึงต้นธารขอบความงดงาม ต้นธารของทุกสิ่ง (หรือ "ผู้สร้าง") หรืออาจเรียกถึงพระเจ้าโดยรวม ๆ
การวิจัยทางการศึกษา

การวิจัยทางการศึกษา (อังกฤษ: Educational research) เป็นการจัดเก็บและวิเคราะห์ข้อมูลอย่างเป็นระบบในสาขาการศึกษา การวิจัยอาจมีการใช้วิธีการและแง่มุมที่หลากหลายด้านการศึกษา เช่น การเรียนรู้ของผู้เรียน วิธีการสอน การฝึกหัดครูและพลวัตห้องเรียน
ผู้วิจัยทางการศึกษาโดยทั่วไปแล้วเห็นด้วยว่าการวิจัยจะต้องเคร่งครัดและเป็นระบบ อย่างไรก็ตามมีการเห็นร่วมน้อยในประเด็นมาตรฐาน เกณฑ์และกระบวนการวิจัยที่แน่นอน ผู้วิจัยทางการศึกษาอาจใช้ศาสตร์หลายสาขาเข้ามาเกี่ยวข้องกับการวิจัย เช่น จิตวิทยา สังคมวิทยา มานุษยวิทยาและปรัชญา และเลือกใช้วิธีการวิจัยตามศาสตร์นั้น ๆ ได้ บทสรุปจากการศึกษาวิจัยของแต่ละบุคคลอาจมีข้อจำกัดในด้านคุณลักษณะของกลุ่มที่ศึกษาและเงื่อนไขที่การศึกษานั้นดำเนินการ